Държавен вестник, бр. 30, 2026 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  30
(7) До приемането на Закона за държавния 
бюджет на Република България за 2026 г. може 
да се сключват договори по Национална про­
грама за обучение и заетост на продължително 
безработни лица, Национална програма „Ак­
тивиране на неактивните лица“, Национална 
програма за заетост и обучение на бежанци, 
Национална програма „Мелпомена“, проект 
„Хоризонти“ и проект „Красива България“, 
включени в Националния план за действие 
по заетостта през 2025 г., по чл. 36, 46а, 47, 49 
и 51 от Закона за насърчаване на заетостта, 
за обучения на безработни лица по чл. 63 
от Закона за насърчаване на заетостта, от 
Центъра за развитие на човешките ресурси и 
регионални инициативи и по проекти по чл. 31, 
ал. 1 от Закона за насърчаване на заетостта.
(8) Договорите по ал. 7 се финансират в 
размерите, определени с Националния план 
за действие по заетостта през 2025 г., пре­
валутирани съгласно Закона за въвеждане 
на еврото в Република България. Разходите 
по сключените договори не могат да надви­
шават отчетените разходи по тримесечия по 
активната политика по заетостта през 2025 г. 
по бюджета на Министерството на труда и 
социалната политика.“
§ 3. Създава се чл. 3а:
„Чл. 3а. (1) До приемането на Закона за 
държавния бюджет на Република България за 
2026 г., освен дълга по чл. 87, ал. 2 от Закона 
за публичните финанси, Министерският съвет 
може да проведе преговори и да сключи с 
Европейската комисия споразумение за заем в 
размер на 3 261,7 млн. евро за получаване на 
финансова подкрепа под формата на заем по 
линия на Инструмента „Мерки за сигурността 
на Европа (SAFE) чрез укрепване на евро­
пейската отбранителна промишленост“ при 
условие за последваща ратификация.
(2) Във връзка с прилагането на чл. 39 от 
Закона за въвеждане на еврото в Републи­
ка България Министерският съвет може да 
предприема действия за промени в средно­
срочната програма за емитиране на дълг на 
международните пазари, създадена с Договора 
за дилърство между Република България в 
качеството на Емитент и Ситигруп Глобъл 
Маркетс Лимитид, Ейч Ес Би Си Банк Пи 
Ел Си, Сосиете Женерал и Уникредит Банк 
АГ в качеството на Организатори и Дилъри 
относно Глобалната средносрочна програма 
на Република България за издаване на обли­
гации на стойност 8 000 000 000 евро, Дого­
вора за агентство между Република България 
в качеството на Емитент и Ситибанк Н. А., 
клон Лондон, в качеството на Фискален агент, 
Платежен агент, Агент по замяната, Агент 
по прехвърлянето и Агент за изчисляване, 
и Ситигруп Глобъл Маркетс Дойчланд АГ в 
качеството на Регистратор, Платежен агент 
и Агент по прехвърлянето относно Глобална 
средносрочна програма на Република Бъл­
гария за издаване на облигации на стойност 
8 000 000 000 евро, и Акта за поемане на за­
дължения от Република България в качеството 
на Емитент относно Глобална средносрочна 
програма на Република България за издаване 
на облигации на стойност 8 000 000 000 евро, 
подписани на 6 февруари 2015 г. (ратифици­
рани със закон – ДВ, бр. 16 от 2015 г.) (ДВ, 
бр. 25 от 2015 г.), с максимален съвкупен но­
минален обем на облигациите, които могат 
да бъдат издадени по програмата, увеличен 
от 8 000 000 000 евро на 27 000 000 000 евро в 
изпълнение на чл. 68, ал. 4 от Закона за държав­
ния бюджет на Република България за 2020 г., 
чл. 68, ал. 5 от Закона за държавния бюджет 
на Република България за 2022 г., чл. 69, ал. 5 
от Закона за държавния бюджет на Република 
България за 2023 г., чл. 69, ал. 6 от Закона за 
държавния бюджет на Република България за 
2024 г. и чл. 70, ал. 9 от Закона за държавния 
бюджет на Република България за 2025 г., при 
условие за последваща ратификация.
(3) До приемането на Закона за държавния 
бюджет на Република България за 2026 г. 
Министерският съвет може да издава дър­
жавни гаранции по Закона за кредитиране 
на студенти и докторанти за 2026 г. в размер 
до 4 млн. евро.
(4) До приемането на Закона за държавния 
бюджет на Република България за 2026 г. 
Министерският съвет може да издава нови 
държавни гаранции, респективно при споразу­
мения за държавни гаранции с международни 
финансови организации или чуждестранни 
лица да ги одобрява и предлага на Народното 
събрание за ратифициране, по нови заемни спо­
разумения на „Булгартрансгаз“ ЕАД в размер 
на 91 944 092 евро или тяхната равностойност 
в друга валута за финансиране на инвестицио­
нен проект „Разширение на газопреносната 
инфраструктура на „Булгартрансгаз“ ЕАД във 
връзка с инициативата „Вертикален коридор 
на газопреносните оператори на България, 
Гърция, Румъния, Унгария, Словакия, Украй­
на и Молдова“, осигуряваща възможност за 
пренос на допълнителни обеми природен газ, 
при спазване на законодателството в областта 
на държавните помощи чрез реализация на 
следните инвестиционни проекти:
1. „Повишаване на капацитета за пренос 
на природен газ в точка на междусистемно